Folketing
2004-12-02

I SF's beslutningsforslag ønskes et forbud mod brugen af bromerede flammehæmmere i forbrugerprodukter i hele EU. Men der skal også gen(298) nemføres et forbud på nationalt plan i samarbejde med så mange EU-lande som muligt. SF ønsker offensiv miljødiplomati med henblik på at skabe alliancer mod bromerede flammehæmmere, og at der indføres en afgift på de produkter, som indeholder dem. Der skal afsættes penge til græsrodsbevægelser, der arbejder imod stofferne, og SF påstår, at der er sket en censurering af Miljøstyrelsens kampagne i 2001. Bare ved at gennemgå forslaget må det stå klart, at det kan jeg som konservativ ikke støtte. Ikke fordi vi ikke vil arbejde med nedbringelse af brugen af bromerede flammehæmmere, men fordi vi grundlæggende er uenige i den måde, SF foreslår at det sker på. Vi kunne ikke drømme om at lave et ensidigt nationalt forbud, men vil arbejde på, at der bliver en løsning i hele EU. Man risikerer samtidig at forbyde produkter, som ikke nødvendigvis udgør et miljø- eller sundhedsmæssigt problem.